JERUUSALEMMA UUDISED
Eetris on Jeruusalemma Uudised ja Pekka Sartola. Tere õhtust!
Mõned teemad -
Valimiste eel näeb tuttavaid võimupoliitilisi seise
Kas Läänekalda asundusi tahetakse taas Iisraeliga ühendada?
Valimistulemused ennustavad taas raskeid koalitsioonikõnelusi
Peaaegu samamoodi nagu kevadel, aprillis peetud valimiste eel
asusid suurriikide juhid taas Netanyahut toetama,
tõsi küll - seegi kord kaudselt, kuid siiski väga selgelt.
Vaid mõni päev enne valimisi
kohtusid Venemaa president Putin ja peaminister Netanyahu Sotšis,
Musta mere rannikul,
mõlemal kaasas kõrge ministrite kolleegium,
sh välis- ja kaitseministrid.
Teemaderingis olid nii Süüria kui Iraani sündmused,
kuna Netanyahul on mure just Iraani uue sõjalise projekti suhtes
Abu Kamali kandis Iraagi piiri lähedal.
Arutelude tulemusel tehti kindlaks seegi,
et Süüria armee ei saa rajada baase
lähemale kui 80 km Iisraeli Golani piirist.
Selles leppisid kokku nii Putin kui Trump
juba Helsingi tippkohtumisel 2018. a suvel.
Umbes nädala eest rünnati kaht Saudi Araabia suurimat naftarajatist
rohkem kui 20 raketi ja drooni abil.
See halvas mitmeks päevaks Saudi Araabia naftatoodangu,
mis vähenes umbes poole võrra.
Nii USA kui saudid on veendunud, et rünnakute taga oli Iraan,
kuid nagu tavaliselt eitab Iraan osalust ja teatas hoopis, et need olid
Jeemeni houthi mässuliste kättemaksurünnakud.
Iisraeli armeeallikate teatel tehti rünnakud siiski Iraanist.
Raketid tulistati Khzusestani kandist, mis piirdub põhjaservas Pärsia lahega.
USA on teatanud, et kaalub võimsaid vasturünnakuid kohe,
kui tehakse kindlaks, kes saude ründas.
Ka USA president näitas mõni päev enne Iisraeli valimisi üles initsiatiivi
ja teatas, et vestles Iisraeli peaministri Netanyahuga
ühise kaitsestrateegia võimalusest.
President Trump rääkis meedaile, et võttis Netanyahuga ise ühendust
ja pakkus talle koostöövõimalust
mõlemat riiki ähvardavate välisohtude tõrjumiseks.
Trump täpsustas siiski,
et arutelud käivitatakse alles pärast Iisraeli valimisi.
Algatus pole siiski päris uus,
sest ka senaator Lindsay Graham on teema Kongressis üles võtnud.
Jeruusalemma tuleb uus õhuraudtee,
mis hakkab ühendama linna vana raudteejaama
vanalinna väravatega.
Sarnane köisrada tegutses juba 1948. a,
kui Iisrael oli iseseisvunud ja võitles oma olemasolu eest.
Toona veeti sellega kaupa Siioni mäel sissepiiratud võitlejaile.
Uus kaabelraudtee
vähendab märgatavalt bussi- ja muud autoliiklust vanalinna suunal,
sest suudab teenindada ca 3000 reisijat tunnis.
Kokku võtab ca 1,5 km pikkune reis vähem kui viis minutit
ja lõppjaam tuleb vanalinna lõunaosas asuva Dungi värava
ehk iidse Sõnnikuvärava lähedale.
Projekti maksumuseks on 240 mln seeklit
ja see on tekitanud juba vastuseisu
keskkonnaaktivistide ja palestiinlaste seas.
Vaid mõni päev enne valimisi teatas peaminister Netanyahu,
et ühendab Iisraeli jurisdiktsiooni alla mitmeid suuri asunduskeskusi,
mis Iisrael on ehitanud Oslo 2 lepingu järgi Läänekalda C-alale.
Kas tegu on vaid valimisteks mõeldud teatega,
et saada asundustes elavad iisraellased
Netanyahu Likudi poolt hääletama, selgub alles pärast valimistulemusi.
Kuid juba teade selle võimaluse kohta ajas palestiinlased raevu
ning ka Araabia Liiga korraldas Mekas, Saudi Araabias kriisiistungi
ja mõistis tavapäraselt Iisraeli projekti hukka
kui rahvusvahelise õiguse vastase. Peaminister tõdes vastuseks,
et mõned asundused ühendatakse alaliselt Iisraeliga
ka Trumpi tulevases rahuplaanis,
mistõttu ta vaid ennetas peatseid sündmusi.
Enne valimisi kõlas peaministribüroost teinegi tõsine teadaanne.
Selle järgi ei näe Netanyahu Gaza rahustamiseks
enam muud võimalust peale Hamasi-vastase operatsiooni.
Netanyahu sõnul olevat Hamas saanud täiesti uusi droone
ja on hakanud neid Iisraeli lennutama.
Sama probleem puudutab ka Hamasi raketiarsenali.
Uusi kesk- ja lühimaarakette on voolanud Gazasse
nii Hamasile kui Palestiina Islamidžihaadile.
"Me lihtsalt ei saa lubada sellise arengu jätkumist.
Meie riigi kodanike julgeolek on pidevalt kasvava ohu all
ja seda ei tohi lubada.
Ründame Hamasi ja kukutame ta,
kuid alles siis, kui oleme selleks täiesti valmis.
Teeme ka kõik, et vältida asjatuid tsiviilohvreid,"
mainis peaminister Netanyahu oma avalduses.
Et Netanyahut halvas valguses näidata,
on Hamas ja Džihaad tihendanud raketi- ja droonirünnakuid
sobivalt vahetult enne valimisi.
Viimaste valimiseelsete arvamusküsitluste järgi
ennustatakse võitu Netanyahu juhitud paremblokile.
Kuigi seis Likud ja Sinivalge vahel on peaaegu võrdne,
ei paista kumbki suutvat valitsust üksi moodustada.
Antud seis kolm päeva enne valimisi
ennustas siiski paremtiivale Sinivalge ees edumaad
sest Likudi toetus on viimastel nädalatel ühtlaselt kasvanud.
Viimast küsitlust ei mõjutanud veel ei Putini ega Trumpi avaldused.
Teisipäevasel valimispäeval
andsid mitme allika arvamusküsitlused siiski samasuunalisi tulemusi.
17. septembril toimunud valimiste häältelugemine
algas eelvalimistel antud häältest
ja nende põhjal paistavad nii Likudi paremblokk
kui Kahol Lavani ehk Sinivalge vasaktsentristlik blokk
liikuvat tasavägiselt suunas, kust võitjana ei välju kumbki.
Kui seis kolmapäeva, 18.09 hommikul avalikustati,
kui loetud oli 30 % häältest, näis taas selge,
et peaminister Netanyahu juhitud Likud ja seega paremblokk
liigub valimisvõidu suunas.
Vastupidiselt ootustele
näis valimisaktiivsus tõusvat viimase 30 aasta kõrgeimale tasemele
nii et enne kui kõik hääled on loetud ja valimiste lõpptulemus avaldatud,
ei saa Knesseti kohtade jaotust kinnitada.
Peaminister Netanyahu teatas kolmapäeva hommikul siiski
toetajaile ja meediale, et moodustab tulevase valitsuse,
kuid sama väitis ka tema rivaal Benny Gantz,
kuigi nõrgemate põhjendustega.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume taas nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee